2014-ben Mundruczó Kornél "Fehér isten" című filmje – amely az addigi hat nagyjátékfilmje közül a negyedik, amelyik meghívást nyert a rangos eseményre és az Eurimages, az Európa Tanács filmalapja, illetve a Magyar Nemzeti Filmalap támogatásával készült – nyerte el a 67. cannes-i filmfesztivál Un certain regard (Egy bizonyos nézőpont) elnevezésű programjának fődíját, filmjének kutyafőszereplője pedig a legjobb kutya alakításért járó Palm Dog-díjat (Kutya Pálma-díj). A filmet 2015-ben a Sundance Filmfesztivál Spotlight szekciójában is bemutatták.